Pieno supirkimo taisyklių

4 priedas

**(Rekomenduojama pieno pirkimo**–**pardavimo sutarties forma)**

**PIENO PIRKIMO-PARDAVIMO SUTARTIS**

\_\_\_\_\_\_\_\_\_\_\_\_\_ Nr. \_\_\_\_\_\_\_\_\_\_

(data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(sudarymo vieta)

(pieno gamintojo – fizinio asmens vardas, pavardė, asmens kodas, adresas,

 ,

PVM mokėtojo kodas, PVM kompensacinio tarifo gavėjo kodas arba juridinio asmens pavadinimas, įmonės kodas, buveinė ir

 ,

įmonės PVM mokėtojos kodas)

toliau vadinamas Pardavėju, atstovaujamas

(atstovo pareigos,

 ,

vardas, pavardė, atstovavimo pagrindas)

ir ,

(pieno supirkėjo įmonės pavadinimas, kodas, buveinė ir įmonės PVM mokėtojos kodas)

toliau vadinama Pirkėju, atstovaujamas

(atstovo pareigos,

 ,

vardas, pavardė, atstovavimo pagrindas)

sudarėme šią sutartį:

**I. SUTARTIES OBJEKTAS**

1. Pardavėjas įsipareigoja parduoti, o Pirkėjas – nupirkti natūralų žalią pieną, atitinkantį 2004 m. balandžio 29 d. Europos Parlamento ir Tarybos reglamente (EB) Nr. 853/2004, nustatančiame konkrečius gyvūninės kilmės maisto produktų higienos reikalavimus, su paskutiniais pakeitimais, padarytais 2021 m. balandžio 12 d Komisijos deleguotuoju reglamentu (ES) 2021/1374**,** ir Pieno supirkimo taisyklėse, patvirtintose Lietuvos Respublikosžemės ūkio ministro 2001 m. gegužės 9 d. įsakymu Nr. 146 „Dėl Pieno supirkimo taisyklių patvirtinimo“, nurodytus pieno kokybės rodiklius:

|  |
| --- |
| Natūralaus žalio pieno kiekis, kg (t) \* |
| mėnesiais |
| Iš viso | 1 | 2 | 3 | 4 | 5 | 6 | 7 | 8 | 9 | 10 | 11 | 12 |
|  |  |  |  |  |  |  |  |  |  |  |  |  |

\* Parduodamo pieno kiekis gali nukrypti ne daugiau kaip 10 procentų lentelėje nurodyto kiekio

2. Natūralus žalias pienas priskiriamas prie greitai gendančių žemės ūkio ir maisto produktų.

**II. PIENO KOKYBĖ IR TIEKIMAS**

3. Pieno sudėtis ir kokybė vertinama vadovaujantis reglamento (EB) Nr. 853/2004 ir Pieno supirkimo taisyklių reikalavimais. Pardavėjas įsipareigoja parduodamą pieną paruošti pagal šių teisės aktų nustatytus reikalavimus.

4. Pienas superkamas pagal iš anksto Pirkėjo nustatytą ir paskelbtą grafiką. Supirkimo laikas įrašomas pieno supirkimo ir apskaitos knygelėje.

5. Pardavėjas pieną parduoda, o Pirkėjas perka

(nurodyti vietą, laiką pagal sezonus)

**III. KAINOS IR ATSISKAITYMAS**

6. Įskaitiniu pieno supirkimo laikotarpiu laikyti pirmąją mėnesio pusę (nuo 1 d. iki 15 d. imtinai) ir antrąją mėnesio pusę (nuo 16 d. iki paskutinės mėnesio dienos imtinai). Produkcijos įkainojimo trukme laikyti ne ilgiau kaip 8 darbo dienas.

7.Mokėtina už natūralų žalią pieną suma įskaitiniu laikotarpiu apskaičiuojamapagal bazinių rodiklių (3,4 procento riebumo ir 3 procentų baltymingumo) pieno kainą ir kiekį, įvertinant patiekto pieno sudėtį ir kokybę pagal įgaliotos laboratorijos duomenis.

8.Pirkėjas moka Pardavėjui už patiektą natūralų žalią pieną:

|  |
| --- |
| Bazinių rodiklių pieno supirkimo kaina, Eur už t  |
|  |
| Taikomos priemokos, priedai ir nuoskaitos: |
|  |
|  |
|  |
|  |
|  |
|  |
|  |

9. Už supirktą pieną Pirkėjas atsiskaito per\_\_\_\_\_\_\_\_\_\_\_\_\_\_ dienų, bet ne vėliau kaip per 30 kalendorinių dienų nuo reguliariai parduodamo pieno įskaitinio tiekimo laikotarpio, nurodyto šios sutarties 6 punkte, pabaigos.

10. Atsiskaitoma

(grynaisiais pinigais, mokėjimo nurodymais įvykdyti kreditoir debeto pervedimus

 .

ir kitaip, nurodant sąskaitos numerį, banko ir banko skyriaus pavadinimą, kodą)

**IV. ŠALIŲ TURTINĖ ATSAKOMYBĖ**

11. Nepardavęs pieno pagal išankstinį grafiką, Pardavėjas per \_\_\_\_ darbo dienas sumoka Pirkėjui baudą –\_\_\_\_ procentus neparduoto pieno vertės, išskyrus, kai pieno supirkimas nutraukiamas Pieno supirkimo taisyklėse nurodytais atvejais.

12.Nenupirkęs pieno pagal išankstinį grafiką, Pirkėjas per \_\_\_ darbo dienas sumoka Pardavėjui baudą –\_\_\_\_\_ procentus nenupirkto pieno vertės, išskyrus, kai pieno supirkimas nutraukiamas Pieno supirkimo taisyklėse nurodytais atvejais.

13. Šalių turtinė atsakomybė nesilaikant atsiskaitymo už supirktą pieną sąlygų ir tvarkos taikoma kaip numatyta Lietuvos Respublikos atsiskaitymo už žemės ūkio produkciją įstatyme.

14.Šalis gali būti visiškai ar iš dalies atleidžiama nuo atsakomybės už sutarties neįvykdymą, jeigu įrodo, kad sutartis neįvykdyta dėl aplinkybių, kurių ji negalėjo kontroliuoti ir protingai numatyti sutarties sudarymo metu, ir negalėjo užkirsti kelio šioms aplinkybėms ar jų pasekmėms atsirasti (*force majeure*), taip pat kitais Lietuvos Respublikos civilinio kodekso 6.253 straipsnyje nurodytais atvejais. Šalis, negalinti vykdyti įsipareigojimų, privalo per 3 kalendorines dienas pranešti kitai šaliai apie susidariusias aplinkybes ir jų įtaką vykdant sutartį.

**V. KITOS SUTARTIES SĄLYGOS**

15.Kitos sutarties sąlygos, neprieštaraujančios galiojantiems teisės aktams ir šiai sutarčiai:

16. Sutartis gali būti pakeista ar papildyta tik rašytiniu abiejų šalių susitarimu (išskyrus 17 punkte numatytą atvejį). Apie sutarties sąlygų keitimą turi būti pranešta raštu kitai sutarties šaliai ne vėliau kaip prieš 30 kalendorinių dienų.

17. Šalys įsipareigoja informuoti viena kitą apie siūlomus pieno kainų pakeitimus ne vėliau kaip prieš 30 kalendorinių dienų raštu ir (arba) pasirašytinai. Per šį terminą šalims parašais patvirtinus susitarimą dėl pieno kainų pakeitimo, šis susitarimas laikomas sutarties pakeitimu ir yra neatskiriama sutarties dalis. Per šįterminą šalims nesutarus dėl pieno kainų pakeitimo ir raštu ir (arba) pasirašytinai neįforminus sutarties pakeitimo, sutartis gali būti nutraukta vienos iš šalių rašytiniu pranešimu ne anksčiau kaip po nurodytojo termino pabaigos.

18. Sutartis nutraukiama Lietuvos Respublikos civilinio kodekso nustatytais pagrindais ir tvarka.

19. Sutartis įsigalioja nuo jos sudarymo dienos ir galioja \_\_\_\_\_\_\_\_\_\_\_.

20.Sutartis sudaroma dviem egzemplioriais, turinčiais vienodą juridinę galią, po vieną egzempliorių kiekvienai sutarties šaliai.

21. Ginčai sprendžiami derybų būdu, o ginčus, susijusius su perkamo ir parduodamo pieno sudėties ir kokybės vertinimu, taip pat sprendžia ir Valstybinė maisto ir veterinarijos tarnyba. Nepavykus susitarti – ginčai gali būti sprendžiami arbitražo tvarka arba teisme.

**VI. ŠALIŲ REKVIZITAI**

22.Sutarties šalių bankuose esančios sąskaitos:

Pardavėjas Pirkėjas